สตาร์ วอร์ส เจได: เซอร์ไวเวอร์

สตาร์ วอร์ส เจได: เซอร์ไวเวอร์ () เป็นเกมแนวแอกชันผจญภัยปี ค.ศ. 2023 พัฒนาโดยรีสปอว์นเอนเตอร์เทนเมนท์ จัดจำหน่ายโดยอีเล็กทรอนิกส์อาร์ต เป็นภาคต่อของ สตาร์ วอร์ส เจได: ฟอลเลนออร์เดอร์ ดำเนินเรื่องห้าปีหลังจากตอนจบของภาคก่อน เล่าถึงการผจญภัยของอัศวินเจไดหนุ่มคาล เคสติส และผองเพื่อน ที่ต้องต่อสู้ดิ้นรนเพื่อเอาตัวรอดจากจักรวรรดิกาแลกติกValve Corporation. 2023. STAR WARS Jedi: Survivor™. Retrieved November 21, 2023. เกมนี้วางจำหน่ายบนแพลตฟอร์มเพลย์สเตชัน 5 วินโดวส์ และเอกซ์บ็อกซ์ซีรีส์เอกซ์และเอส เมื่อ 28 เมษายน ค.ศ. 2023 โดยเวอร์ชันเพลย์สเตชัน 4 และเอกซ์บ็อกซ์วัน ยังอยู่ระหว่างการพัฒนา เกมนี้ได้รับคำวิจารณ์แง่บวกเป็นส่วนใหญ่จากนักวิจารณ์ อย่างไรก็ดีเกมเวอร์ชันพีซีถูกวิจารณ์แง่ลบในด้านประสิทธิภาพและปัญหาทางเทคนิกmk. 2566. Star Wars Jedi: Survivor ได้คะแนนรีวิวดี เฉลี่ย 86/100 แต่มีปัญหาประสิทธิภาพบนพีซี. สืบค้นเมื่อ 21/11/2566
การเล่น
กลไกเกมของ สตาร์ วอร์ส เจได: เซอร์ไวเวอร์ ส่วนใหญ่ยกมาจากเกมภาคก่อน แล้วเพิ่มด้วยองค์ประกอบใหม่ ๆ เช่น รูปแบบการใช้ไลท์เซเบอร์ที่มีให้เลือกเพิ่มขึ้นเป็น 5 แบบ การปรับแต่งตัวละครคาลที่เพิ่มขึ้น ทั้งเสื้อผ้า หนวดเครา และทรงผม แผนที่ที่มีขนาดใหญ่ขึ้นและมุ่งเน้นให้ผู้เล่นออกสำรวจมากขึ้น ระบบเปิร์กที่เพิ่มความสามารถเฉพาะ และการข้ามเดินทางที่ให้ผู้เล่นสามารถย้ายจากจุดทำสมาธิหนึ่งไปยังอีกจุดหนึ่งได้ทันที

 เรื่องย่อ 
เนื้อเรื่องของเกมอยู่ในช่วง 5 ปีหลังเหตุการณ์ใน สตาร์ วอร์ส เจได: ฟอลเลนออร์เดอร์ ผู้เล่นสวมบทบาทเป็นคาล เคสติส (คาเมรอน โมนาแกน) อัศวินเจไดที่ขณะนี้แยกทางกับ กรีซ ดริทัส (แดเนียล โรบัค) เซีย จันดา (เดบรา วิลสัน) และ เมอร์ริน (ทีน่า อิฟเลฟ) เพื่อต่อสู้กับจักรวรรดิในฐานะกบฏ แต่เหตุการณ์สูญเสียทีมกบฎทั้งหมดยกเว้น โบด อาคูน่า (โนชีร์ ดาลาล) นำเขาไปพบเบาะแสเรื่องดาวทานาลอร์ที่ปลอดภัยจากจักรวรรดิ คาลจึงร่วมมือกับผองเพื่อนอดีตลูกเรือแมนทิส รวมทั้ง โบด อีโน โคโดว่า (โทนี่ อเมนโดลา) เพื่อหาทางไปที่ทานาลอร์ โดยเขาตั้งใจจะใช้ทานาลอร์เป็นบ้านและที่หลบภัยสำหรับผู้ที่ถูกจักรวรรดิไล่ล่า ซึ่งทำให้เขาต้องเผชิญหน้ากับ จักรวรรดิ องค์กรอาชญากรรมเบดแลมไรเดอร์สที่นำโดย เรย์วิส (ดี.ซี. ดักลาส)  ดาแกน เกรา (โคดี เฟิร์น) เจไดยุคสาธารณรัฐสูงที่เข้าสู่ด้านมืด และการทรยศครั้งใหญ่Danny TH. 2023. Star Wars Jedi Survivor : สรุปเนื้อเรื่อง "เจไดผู้รอดชีวิต". สืบค้นเมื่อ 21/11/2566The Moof. 2023. Star Wars Jedi: Survivor - เนื้อเรื่องฉบับตอนเดียวจบ. สืบค้นเมื่อ 21/11/2566

การตอบรับ

เว็บไซต์รวบรวมการวิจารณ์เมตาคริติกระบุว่าเกมนี้ได้รับคำวิจารณ์ในเชิงบวกเป็นส่วนใหญ่จากนักวิจารณ์

อ้างอิง

่
หมวดหมู่:วิดีโอเกมที่ออกวางจำหน่ายในปี พ.ศ. 2566
หมวดหมู่:วิดีโอเกมแอ็กชันผจญภัย
หมวดหมู่:เกมจากค่ายอิเล็กทรอนิก อาตส์
หมวดหมู่:เกมสำหรับเพลย์สเตชัน 5
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมผู้เล่นเดี่ยว
หมวดหมู่:เกมสตาร์ วอร์ส
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:เกมสำหรับเอกซ์บอกซ์วัน